cyanic-selkie/wikianc huggingface dataset:
Azərbaycan ziyarətgahları
Daşlar və qəbirlər
Qusarda yerləşən "Piral" adlı menhirdə ilahi bir güc olduğu fikirləşilir. Havalar yağışlı keçəndə bu daşın yanında ayin icra edilir, sonra isə daş yerə yatırılıb qaldırılır. Bundan başqa Laçında gec gəzən uşaqların aparıldığı "Yeri daş" piri, Novxanıda uşağı olmayan qadınların aparıldığı "Ağ daş" piri, Lerikdə xəstəliklərə dəva olan "Vavuya hal" və s. daş pirlərə misal göstərilə bilər.
Qobu yaxınlığındakı Qırxqız təpəsində hər cümə günü daşların ağladığına və həmin günün ziyarət üçün məqbul gün olduğuna inanılar. Bu su daşa dönmüş qırx qızın göz yaşlarıdır. Qızlar düşmənə yaxalanmamaq üçün Allahdan onları daşa çevirməsini istəmişdilər.
Naxçıvan şəhərində yerləşən "Süddü nənə" pirindəki inanc sistemi xalq arasındakı "qara daş" inancı ilə bağlıdır. T.Qədirzadəyə görə belə daşlar müqəddəs hesab edilir və "ocaq daşı" adlanır. İnanca əsasən, südü olmayan gəlinlər bu piri ziyarət edirlər. Ziyarət zamanı özləri ilə qovrulmuş buğda gətirir, yol boyunca bu buğdaları müəyyən yerlərə qoyur və heç kimlə danışmırlar. Ziyarətdən geri qayıdarkən bu buğdalardan götürüb yeyirlər. Şahbuz rayonundakı "Süddü nənə" pirindəki daş yarığından keçmə inancı isə qədim dastan yaddaşındakı Cənnətin süd gölü ilə oxşarlıq təşkil edir. Xalq arasında olan inanca görə, bu daşların yanına su qoymaq lazımdır.
Culfada yağmur pirləri deyilən ziyarət yerləri vardır. Burdan götürülən daşlar evlərdə suya salınar, pir iyəsi isə pirdə qalmış daşlar da eynən su ilə qovuşsun deyə yağış yağdırarlar. Yağış yağandan sonra gənclər evləri dolaşıb daşları toplayar, pirlərə geri qaytararlar. Oxşar inanclara Muğan və Gəncə bölgəsində də rast gəlinir.
Dağlar
300px|thumb|right|[[Şahdağ (zirvə)|Şahdağ]] Azərbaycanda və Anadoluda ən son dövrlərə qədər dağlara qanlı qurban verilməsi adəti qalmışdır. Füzuli Bayata görə, bu adətin kökündə İslamdan sonrakı dövrdə dağlarda övliya qəbrlərinin olması inancı var. Beləliklə, insanlar övliyaların adını dağa verməklə dağları insan yerinə qoyub və buna görə də dağa qurban kəsiblər. İran azərbaycanlıları arasında dağda qurban kəsmə adəti isə türklər tərəfindən dağın Tanrıya yaxın bir məkan olaraq görülməsi ilə izah edilir. Meşkinşəhrdəki Savalan dağının zirvəsinə qoyun götürüb dağ ruhu üçün qurban kəsilərdi. Bundan başqa duaları qəbul edilən şəxslər Ulu Tanrıya bu dağın zirvəsində qurban kəsərdi. Beləliklə, müqəddəs qəbul edilən dağların yer ilə göy arasında bağlantı qurduğuna inanılardı. Bu məntiqlə Dağ iyəsinin Göy Tanrı ilə əlaqə qurduğu qəbul edilmiş, hətta dağlar göyün qapısı sayılmışdır. Digər bir adət isə dağların qoruyuculuğuna olan inanca görə ölülərin yüksək yerdə dəfn edilməsidir, hansı ki İran azərbaycanlılarının yaşadığı bütün şəhər və kəndlərdə müşahidə edilir.
Deyilənə görə Yel Babanın məskunlaşdığı Yel Dağı ziyarətgahdır. Xalq ora gedib qurban kəsər. Digər bir ziyarət yeri olan Şahpir Dağında isə qurban kəsilən heyvanın əti orada yeyilməz. And içəndə dağa doğru çönüb and içərlər. Qoşqar dağı da keçmişdə azərbaycanlılar tərəfindən müqəddəs olaraq görülürdü.
Azərbaycanın şimal-şərq hissəsinin ən böyük dağı olan Şahdağ bölgə xalqı tərəfindən müqəddəs hesab edilir. Yay aylarında Şahdağa səfərlər təşkil edilir, bölgədəki məzar yerləri ziyarət edilir, ağaclara bez parçaları bağlanır, qurban kəsilir. Bu bölgədə qadınlar dağa baxarkən yaşmaq vurub, "qaynatam baxır, ayıbdır" deyirlər. Qadınların bu hərəkəti, həm də Azərbaycanda dağlara baba deyilməsi (Azərbaycan bayatılarında dağlardan böyüklər olaraq qeyd edilməsi ) dağın qadının ərinin və qaynatasının soy dağı olaraq təsəvvür edilməsi ilə əlaqədar ola bilər.
Mağaralar
250px|thumb|right| Əshab-ül Kəhf ziyarətgahı. Naxçıvan Naxçıvanın şimalındakı Əliabad kəndində yerləşən "Göylü baba" mağarasında ölü bir müddət saxlanılar və sonra aparılıb Kərbəlada basdırılardı. Yağmur duası üçün də bura gəlinərdi. Əshabi-Kəhf mağarasına gələnlər isə onun yuxarısından rəngli iplərlə bəxt daşları asardılar. Daşkəsəndəki "Qara inək hini" və "Ağ Kağa" mağaralarında qurban kəsilərdi.
İlan və qurd ocaqları
Azərbaycan xalq inamına görə, hər ailənin onun üzvlərini şər qüvvələrdən qoruyan öz ilanı var. İlan pirlərinin mövcudluğu bu heyvanın müqəddəsliyini göstərir.
Şimali Azərbaycan və Anadolu Türk mədəni ərazisində Qurd piri, Qurd Övliya, Qurd Baba, Qurd Ata, Qurd təkkəsi kimi xalq tərəfindən müqəddəs qəbul edilən yerlər və onların xalq həyatında rolu əfsanələri ilə birlikdə bilinir. Cənubi Azərbaycandakı Qurd Baba (və ya Quduz ocağı) isə xalq inancları baxımından çoxistiqamətli bir mərkəzdir, ovo/obo stilində bir daş yığınıdır. Bu ocaqda ildə bir dəfə qurdlar yığışar. Bunun üçün qurdlar sınaq keçidi rolunu oynayan Ağçayı keçməlidir. Həmçinin qurd dişlədiyi üçün quduz olacağından şübhələnənlər və göz xəstəlikləri olanlar buranı ziyarət edərlər. İldə bir dəfə Qurd Babanı ziyarət edənlər ovonun ətrafında fırlanıb, yaxınlıqdakı ağaca bez bağlıyarlar.
Su mənbələri
Aləmin yatdığı vaxtda hər şey təzələndiyi üçün gecə evdəki köhnə su atılmalı, bütün qablar təzə su ilə yuyulmalıdır. İnsanlar çeşmə başına gedib, əl-üzünü yuyar, su üstündən atılıb, evə yeni su gətirərlər. Xalq inancına görə, biri sudan götürüb, xəmir yoğursa, sudakı balaca daşlardan evə gətirib, yağ küpünə, çörək qabına və ya evin bir bucağına qoysa o evdə çörək bol olar.
Azərbaycanda qızlar qismətlərinin açılması üçün bulaq və digər su qaynaqlarının başlarında niyyət və dua edərlər. Niyyəti olan axar suya belə deyər: "Axar suya niyyət edirəm. Axar sular axıb getmədən niyyətim çıxsın. Pis günlərim və pislərin pislikləri axıb getsin." Bundan başqa yaz ayında analar övladlarını axar sularda yuyanda şeir şəklində dualar deyərlər.
İran azərbaycanlılarında su ilə bağlı müxtəlif fəaliyyətlər vardır. Meşkinşəhrin Ur kəndində ürəyində arzusu olan insanlar duaları qəbul edilsin deyə çay kənarında diz çöküb dua edərlər. Bəzi su mənbələri müqəddəs qəbul edildiyi üçün onların yanında qurban kəsilər, yağmur duası edilərdi. Həmçinin suyun şəfaverici xüsusiyyəti olduğuna inanılardı. İran azərbaycanlılarında evləri bərəkətli olsun deyə sudan üç daş götürmə adəti şimaldakı azərbaycanlılarda rəqəm yeddi olmaqla davam etdirilir.
"Qanlı göl" əfsanəsində marallarının vaxtaşırı gölə gəlməsi su hamisini ziyarət mərasimi ilə bağlıdır.
Analizi
Azərbaycanın İslam ziyarətgahlarında əcdad kultu ilə bağlı ziyarət edilən yerlərin xüsusiyyətləri tapılmışdır. Zelik Yampolski Azərbaycanda ziyarətgahların ocaq adlandırılması, həmçinin bu kimi yerlərlə əlaqədar ritual və əfsanələrlə bağlı olaraq belə bir nəticəyə gəlmişdir ki, ziyarətgahlar tayfanın (icmanın) "məişət kult mərkəzləri" olmuşdur.
Azərbaycanda pirə adını verən müqəddəsin adına ata və baba sözlərinin əlavə edilməsi (Şəkidə Babaratma piri, Ağdaşda Gündoğdu baba ziyarətgahı) əcdad kultu ilə əlaqələndirilir və bu yolla qohumluq ifadə edən sözlər müqəddəslərə ehtiram göstərilməsində istifadə edilmişdir.
Zaqatalada yerləşən Cinpir ziyarətgahı xəstəni sağaltma funksiyasını (şaman funksiyası) yerinə yetirir. Ziyarətçilər müqəddəs üçün daha çox qara keçi gətirirlər. Eynən Bürküt Ataya da keçi qurban edilir. Şamanın başçılığı ilə keçi qurbanı verilməsi adəti sibolar və buryatlarda da mövcuddur. Ancaq keçi qurbanı yalnızca şamanizmə aid edilə bilməz.
Azərbaycan türklərinin məhərrəmlik adətlərini araşdıran İvar Lassi Azərbaycandakı pirləri Türküstan köçəriləri tərəfindən istifadə edilən günbəz-çadırlara bənzətmişdir. O, pirlərin formalarının və yuxarı hissələrindəki deşiklərin köçəri türklərin memarlığının qorunub-saxlanmasının bir sübutu olduğunu qeyd etmişdir.
Digər xalqlarla ortaq ziyarət edilən yerlər
200px|thumb|right|[[Hacı-Baba türbəsi, Şvanidzor]] Qarabağ münaqişəsindən əvvəl azərbaycanlılar və ermənilər Şvanidzordakı XVI–XVII əsrlərə aid Hacı-Baba türbəsini ziyarət edər və burada matax (heyvan qurbanı) kəsərdilər. Buna görə də türbə iki qrup arasında nadir hallarda mövcud olan etnik harmoniya simvolu hesab edilir.
Bolnisi rayonunun Kəpənəkçi kəndinin yaxınlığında yerli azərbaycanlılar, həmçinin müəyyən qədər yunanlar və gürcülər tərəfindən ziyarət edilən Yel dağı vardır. İnsanlar bura nəzir gətirər, qurban kəsib and içərlər.
Azərbaycan və gürcü xalqlarının nümayəndələri bir araya gələrək yaz və payızın gəlişini birgə el mərasimlərilə qeyd etməsi; ənənəvi olaraq Qax rayonunun Kürmük kilsəsində təşkil olunur. Hazırda mayın 6-da və noyabr ayında dini mənsubiyyətindən asılı olmayaraq hər bir qaxlı Kürmük məbədini ziyarətə gəlir. Zəvvarların sırasında başqa bölgələrdən, qonşu ölkələrdən gələnləri də görmək mümkündür.
Azərbaycan mədəniyyəti ilə əlaqə udinlərin həyatının bütün sahələrində özünü göstərir. Udinlər və azərbaycanlılar fərqli dinlərə sitayiş etməklərinə baxmayaraq eyni ziyarətgahları — ocaqları, pirləri ziyarət edirlər.
Mark Ruffalo
Mark Ruffalo (, 22 noyabr 1967, Kenoşa, Viskonsin, ABŞ) - Amerikalı aktyor. "Emmi" (2014) və "SGA Awards" (2015) mükafatlarının laureatı. "Oskar" (2011, 2015, 2016), BAFTA (2011, 2015, 2016) və "Qızıl qlobus" (2015 (2 dəfə), 2016) mükafatlarının nominantı. Əsas məşhurluğunu Zodiak (2007), Qisasçılar (2012), Yalan illüziyası (2013), Qisasçılar: Altron dövrü (2015), Tor: Raqnarök (2017) filmləri ilə qazanmışdır.
Həyatı və karyerası
Mark Ruffalo 1967-ci ildə Viskonsin ştatının Kenoşa şəhərində olub. Atası italyan olan aktyorun anası isə həm İtaliya, həm də Kanada kökənlidir. Ruffalo erkən yaşından aktyorluq sənətini seçir və teatrda çıxış etməyə başlayır. Ruffalo karyerasının əsas rollarını bu əsrin başlağıncından etibarən oynamağa başlayır. 2000-ci ildə Kennet Lonerqanın "Mənə arxalana bilərsən" dram filmində oyunu uğurlu alınır və film bir çox mükafatlar qazanır. Bu film aktyorun filmoqrafiyasında təkanverici rol oynayır. Daha sonrakı illərdə o "XX/XY" (2002), "Mənsiz həyatım" (2003), "Kəsikdə"(2004), "Biz artıq burda yaşamırıq" (2004), "30dan 13-ü" (2004) və "Səma və yer arasında" (2005) kimi filmlərdə oynayır.
2007-ci ildə 60-cı illərin sonunda Kaliforniya ştatında tüğyan edən seriya qatillə bağlı ərsəyə gətirilmiş "Zodiak" filmində oynadığı Devid Toski rolu Ruffalonun karyerasında yeni səhifə açır.
2010-ci ildə aktyor "Uşaqlar yaxşıdır" filmində yer alır. Bu film ona ilk "Oskar" nominasiyasını gətirir (ən yaxşı ikinci plan kişi rolu).
Ruffalonun 2010-cu ildəki digər bir filmi Martin Skorsezenin "Zidan adası" filmi olur. Bu filmdə o Leonardo Di Kaprio, Ben Kinqsli ilə birlikdə əsas rollardan birini oynayır.
2011-ci ildən aktyor Marvel Kinematoqrafiya Kainatı filmlər seriyasında əsas komiks qəhrəmanlarından "Halk"ı (Brüs Benneri) oynamağa başlayır. İlk belə film "Qisasçılar" (2012) filmi oldu. Ruffalo "yaşıl bədheybət" rolu ilə "Dəmir adam 3" (kameo) (2013), "Qisasçılar: Altron dövrü" (2015), "Tor: Raqnarök" (2017), "Qisasçılar: Sonsuzluq müharibəsi" (2018) filmlərində qayıtdı. 2019-cu ildə "Qisasçılar" tetralogiyasından "Qisasçılar: Final" filmi işıq üzü görəcək.
Şəxsi həyatı
Sanrayz Koini ilə evli olan Mark Ruffalonun 2 qız və 1 oğlan övladı var.
2001-ci ildə Aktyorun beynində şiş aşkarlanır. Şiş xoşxassəli olur və əməliyyatla götürülür. Ancaq xəstəliyin təsirindən onun üzün ifliclik yaranır. İfliclik müəyyən müddətdən sonra keçsədə sol qulaqdan kar olmuşdur.
2008-ci ildə Ruffalonun qardaşı Skott evində güllələnir və 1 həftə sonra həyatını itirir.
1999/2000 Azərbaycan Kuboku
1999-2000 Azərbaycan Kuboku — Futbol üzrə Azərbaycan kubokunun doqquzuncu mövsümüdür.
1999-2000 mövsümündə 19 komanda mükafat üçün mübarizəyə aparmışdır.
Missuri Elmi-Texniki Universiteti
Missuri Elmi-Texniki Universiteti — Amerika Birləşmiş Ştatlarının Missuri ştatının Rolla şəhərində yerləşən ali təhsil müəssisəsi.
"Leninqradın müdafiəsinə görə" medalı
thumb|Medalın arxa tərəfi "Leninqradın müdafiəsinə görə" medalı - SSRİ Ali Sovetinin 22 dekabr 1942-ci il tarixli qanunu ilə təsis olunmuş SSRİ
Lotus Cars
Lotus Cars, 1952-ci ildə İngiltərədə Colin Chapman tərəfindən qurulmuş avtomobil şirkətidir. Bu gün şirkət Protonun bir hissəsidir.
Fontene-le-Kont (rayon)
Fontene-le-Kont  — Fransanın Luara torpağı regionun rayonlarından biri. Departamenti — Vandeya. Suprefektura — Fontene-le-Kont. Rayon əhalisi 2006-cı ildə 125 696 nəfər təşkil edirdi. Əhalinin sıxlığı — 59 nəf / km². Rayon sahəsi — 2129 km².
Balasadıq
Aslanov Balasadıq Sadıq oğlu - şair, ssenarist, 1988-ci ildən Azərbaycan Yazıçılar Birliyinin üzvü.
Həyatı
Balasadıq 1929-cu il oktyabrın 21-də Bakının Mərdəkan qəsəbəsində kolxozçu ailəsində anadan olmuşdur. Burada orta məktəbi bitirmişdir (1936-1946). Ailə vəziyyətinə görə təhsilini davam etdirə bilməmişdir. Əmək fəaliyyətinə Əzizbəyovneftdə çilingər kimi başlamış (1946-1952), sonra Bakı Radio zavodunda elektrik qaynaqçısı (1952-1969), "Azərbaycanfılm" kinostudiyasında aktyor şöbəsinin rəisi (1969-1988), həmin studiyanın dublyaj qrupunda rejissor assistenti-redaktor, "Oğuz eli" qəzeti redaksiyasında poeziya və nəsr şöbəsinin müdiri vəzifələrində işləmişdir (1990-2003). Azərbaycan klassik və müasir ədəbiyyatını, eləcə də dünya xalqları əbədiyyatını mütaliə yolu ilə dərindən öyrənmişdir. Ədəbi aləmə 1963-cü ildən dövri mətbuatda çap etdirdiyi şeirlərlə gəlmişdir. İlk mətbu şeirləri - "Yaylağa payız düşür", "Nəğmələr dinən zaman" "Ədəbiyyat və incəsənət" qəzetində dərc olunmuşdur (1963). "Azərbaycan", "Ulduz" jurnallarında, "Ədəbiyyat və incəsənət", "Azərbaycan gəncləri" qəzetlərində müntəzəm çıxış etmişdir. "Atəşgahda möcüzə" (1997) kitabı kütləvi tirajla buraxılmışdır. "Karvan yolu" pyesi tamaşaya qoyulmuşdur. SSRİ Xalq artisti Zeynəb Xanlarovaya həsr edilmiş tammetrajlı bədii filmin ("Gün doğandan gələn səs") ssenarisinin şərikli müəllifidir.
2003-cü il mayın 23-də Bakıda vəfat etmişdir.
Növkiyan
Növkiyan - İranın Zəncan ostanının Tarım şəhristanının Mərkəzi bəxşinin Dəram qəsəbəsinin ərazisinə daxil olan kənd.
Azov səfərləri (1695–1696)
Azov səfərləri — 1686–1700-cü illərdə Rusiya–Osmanlı müharibəsi zamanı Azov dənizinə və Qara dənizə çıxmaq üçün I Pyotrun Azov qalasına hərbi səfərləri. 1695-ci ildə baş tutmuş birinci səfər ordunun pis təşkili və donanmanın olmaması üzündən müvəffəqiyyətsizliyə uğramışdır. 1696-cı ildə rus ordusu ikinci səfərə başlamışdır. Azov donanmasının, Don və Ukrayna kazaklarının köməyi ilə 19 iyunda Azov qalası alınmışdır. Azov səfərləri Rusiyanın dəniz dövlətinə çevrilməsinin başlanğıcı olmuşdur.
Çuy Qarsiya
Jesús G. "Chuy" García — ABŞ siyasətçisi və ABŞ Nümayəndələr Palatasının üzvü.
Təbriz Talıbov
Talıbov Təbriz Məhrəməli oğlu — Dövlət Sərhəd Xidmətinin Sərhəd Qoşunlarının kiçik giziri, Vətən müharibəsi şəhidi.
Həyatı
Təbriz Talıbov 1994-cü il iyunun 11-də Lerik rayonunun Ləkər kəndində anadan olub. Ailəli idi. 2 qızı yadigar qaldı.
Hərbi xidməti
Azərbaycan Ordusunun Sərhəd Qoşunlarının kiçik giziri olan Təbriz Talıbov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayılın və Zəngilanın azadlığı uğrunda gedən döyüşlərdə savaşıb. Təbriz Talıbov oktyabrın 23-də Zəngilan döyüşləri zamanı Vejnəli istiqamətində şəhid olub. Lerik rayonunun Ləkər kəndində dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Təbriz Talıbov ölümündən sonra "Vətən uğrunda" medalı ilə təltif edildi.
Azərbaycanın ərazi bütövlüyünün bərpa edilməsi zamanı döyüş əməliyyatlarının rəhbəri olan, düşmənin canlı qüvvəsinin məhv edilməsində rəşadət göstərən, vəzifə borcunu ləqayətlə və vicdanla yerinə yetirdiyinə görə Azərbaycan Prezidenti İlham Əliyevin 15.12.2020-ci il tarixli Sərəncamına əsasən Təbriz Talıbov ölümündən sonra 3-cü dərəcəli "Vətənə xidmətə görə" ordeni ilə təltif edildi.
Azərbaycanın Zəngilan rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Təbriz Talıbov ölümündən sonra "Zəngilanın azad olunmasına görə" medalı ilə təltif edildi.
NGC 4369
NGC 4369, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. Sa tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
"Suda boğulanları xilas etməyə görə" medalı
thumb|Medalın arxa tərəfi "Suda boğulanları xilas etməyə görə" medalı - SSRİ Ali Sovetinin 16 fevral 1957-ci il tarixli qanunu ilə təsis olunmuş SSRİ medalı.
Şusuke Vatanabe
— Yaponiya diplomatı. 2010–2013-cü illərdə Yaponiyanın Azərbaycandakı fövqəladə və səlahiyyətli səfiri olmuşdur.
Bəcəyəzli
Bəcəyəzli, Becazin, Becazlı — Artaşat rayonunda kənd adı.
Toponim
Becazin Artaşat r-nunda kənd adı. Başqa adı Becazlu.
1945-ci ildə kənd ermənicə Vostan adlandırılmışdır. XIX əsrdə Şimali Qafqazda Kuban əyalətinin Bədəlpaşa dairəsində Becasin dağ adı ilə quruluşca eyni olsa da, mənası məlum deyil.
Finlandiya parlamenti
Finlandiya parlamenti  (Suomen eduskunta; Finlands riksdag) — 1906-cı ilin mayın 9-da qurulan Finlandiyanın təkpalatalı ali qanunverici orqanı. Finlandiya konstitusiyasına görə suverenlik xalqa məxsusdur və bu güc parlamentin öhdəliyinə verilib. Parlament 200 üzvdən ibarətdir. Onlardan 199-u Dhondt metodununa uyğunlaşdırılaraq 7–36 istifadə edilərək 13 müxrəlif üzv bölgədən 4 illiyə seçilirlər. Aland adalarından bir üzv də parlamentdə buranı təmsil edir.
Ən sonuncu parlament seçkiləri 14 aprel 2019-cu ildə baş tutmuşdur. Sosial Demokrat Partiyası, Mərkəz Partiyası, Yaşıl İttifaq, Sol Birliyi və İsveç Xalq Partiyası mərkəz sol yönümlü koalisiya hökuməti olan Rinne Kabinetini təsis etmək üçün birləşdi.
2000/2001 Azərbaycan Kuboku
2000-01 Azərbaycan Kuboku — Futbol üzrə Azərbaycan kubokunun onuncu mövsümüdür.
2000-01 mövsümündə 24 komanda mükafat üçün mübarizəyə aparmışdır.
Gülüdüzü
Gülüdüzü — Dərələyəz mahalında kənd. Sonralar Keşişkənd rayonunun tərkibinə qatılmışdır.
Novoçerkassk kafedralı
Novoçerkassk və ya Yüksəliş kafedralı — Rusiyanın Rostov vilayətinin Novoçerkassk şəhərində rus pravoslav kilsəsi. Rusiya imperiyasının ən böyük kilsələrindən biri və Don qoşunları əyalətinin əsas kilsəsi idi.
Hündürlüyü 75 metr olan beş qübbəli bina Rusiya Neo-Bizans memarlığının əlamətdar nümunəsidir. Tikili 1891–1904 illəri arasında əvvvəlki kilsənin yerində ucaldılmışdır. Ərazidəki ilk kilsə isə Luiqi Ruskanın dizaynı üçün tikilmişdi. Həmin kilsə 1846-cı ildə, daha sonra tikilən kilsə isə 17 il sonra dağıldı.
Mövcud kilsə binası yerli memar Aleksandr Yaşçenko tərəfindən tərtib edilmiş və 1905-ci ildə təqsis edilmişdir. Dindarlar 1934-cü ildə kommunistlər tərəfindən kilsədən qovuldular. Pravoslav icması 1942-ci ildə, Kommunistlərin Don Bölgəsindən Vermaxt tərəfindən qovulmasından sonra yuxarı kilsədə xidmətlərini bərpa etdi.
Staroçerkassk və Novoçerkassk kilsələri Don kazaklığının əsas mənəvi mərkəzləri hesab olunur. Matvey Platov, Vasili Orlov-Denisov, Yakov Baklanov və Don kazak evinin sahibi olan digər atamanlar kilsədə dəfn olunublar. Kilsənin qarşısında Sibirin fatehi olan Yermakın Mixail Mikeş tərəfindən hazırlanmış tunc heykəli qoyulmuşdur.
Banarı (Dəram)
Banarı - İranın Zəncan ostanının Tarım şəhristanının Mərkəzi bəxşinin Dəram qəsəbəsinin ərazisinə daxil olan kənd.
Əhalisi
2016-cı ilin məlumatına görə kənddə 38 nəfər yaşayır (15 ailə).
"Yanğın zamanı igidliyə görə" medalı
thumb|Medalın arxa tərəfi "Yanğın zamanı igidliyə görə" medalı - SSRİ Ali Sovetinin 31 oktyabr 1957-ci il tarixli qanunu ilə təsis olunmuş SSRİ medalı
Sesil La Qreneyd
Sesil Ellen Florett La Qreneyd — 7 may 2013-cü ildən etibarən Qrenada general-qubernatoru olaraq çalışan qrenadalı alim.
Həyatı
Məmur La Qreneyd Ellen La Qreneyd və Sivilla Silvestr La Qreneydin ailəsində dünyaya gələn 5 qızdan üçüncüsüdür. Ana nənəsi Meri Luiza "Yeva" Olivyer-Silvestr 1952-ci ildə ümumxalq səsverməsindən bir ildən az bir müddət sonra seçildikdən sonra Britaniyanın Küləkaltı adalarında ölkəsinin qanunverici şurasında xidmət edən ilk qadın idi.
La Qreneyd ABŞ-da təhsil almış qida alimidir. Qərbi Hind Universitetində kimya üzrə bakalavr, Merilend Universitetində isə qida elmləri üzrə magistr və doktorluq dərəcələri aldı. Onun general-qubernator təyin edilməsi Qrenadanın ilk qadın qubernatoru Hilda Baynounun ölümü ilə eyni həftədə elan edildi. Baynou La Qreneydın ana babası, pedaqoq və ictimai xadim doktor Kirill Senbernar Silvestrin xanımı idi.
Şahnaz Buşaki
Şahnaz Buşaki (22 oktyabr 1985-ci ildə anadan olub) GS Pétroliers və Əlcəzair komandalarında oynayan əlcəzairli basketbolçudur.
Klub karyerası
Bushaki 2002-ci ildən bəri MC Alger-də səkkiz mövsüm oynadı və ilk mövsümünü orada qırmızı köynəklə keçirdi.
Peşəkar karyerasına 2010-cu ildə Əlcəzair Qadın Basketbol Kubokunun GS Petroliers komandası ilə başlamışdır. Buşaki final matçında rəqibləri OC Algeri 73-55 hesabı ilə məğlub edən GS Petroliers komandası ilə 2015 Əlcəzair Qadınlar Basketbol Kubokunu qazanmışdır.
Beynəlxalq karyera
Buşaki 2010-cu ildən Əlcəzair milli basketbol komandasının üzvü idi. 2017-ci ildə o, 2017-ci ildə FIBA Afrika Qadın Klublar Çempionlar Kubokuna vəsiqə qazanan Əlcəzair qadın milli basketbol komandasının üzvü idi.
FIBA
O, yüksək səviyyədə dörd FIBA Afrika zonası tədbirində iştirak edib:
Afrika Oyunları
O, GS Pétroliers komandası ilə Afrika Oyunları çərçivəsində müxtəlif basketbol yarışlarında iştirak etmişdir, yəni:
Aeroterapiya
Aeroterapiya ( – «hava» + θεραπεία – «müalicə») və ya hava müalicəsi — açıq havada müalicə. Aeroterapiya orqanizmi oksigenlə təmin edir və xarici mühit temperaturunun təsirinə müqavimətini artırır. Aeroterapiya günəş şüaları ilə müalicə və talassoterapiya (dənizdə çimməklə müalicə) ilə birlikdə iqlim müalicəsinin bir hissəsidir. Təbii şəraitdə oksigenlə zənginləşmiş, tərkibində dəniz suyu elementlərinin faydalı ion qarışığı, yaxud bitkilərin həyat fəaliyyəti məhsulları olan havada aeroterapiya xüsusilə faydalıdır. Havada olma müddəti hava şəraitinə, sağlamlıq vəziyyətinə görə müəyyən edilir və gün ərzində 1–2 saatdan, tədricən, 12–24 saata qədər uzadılır. Aeroterapiya su proseduraları ilə birlikdə yaxşı nəticə verir. Aeroterapiya istilik mübadiləsini və termotənzimləməni qaydaya salır, qanın oksigenlə təchizini yaxşılaşdırır, iş qabiliyyətini yüksəldir, orqanizmi möhkəmlədir. Kəskin iltihab və ya temperaturla keçən xəstəliklərdə aeroterapiya zərərdi.
Hasara
Əhalisi
2016-cı ilin məlumatına görə kənddə 40 nəfər yaşayır (16 ailə).
NGC 2578
NGC 2578, Yeni Baş Kataloqda qeydə alınmış qalaktikadır. Göy üzündə Göyərtə bürcü istiqamətində yerləşir. SB0-a tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Adeleyd yarımadası
Adeleyd yarımadası - Kanadanın şimal-qərbində yerləşən iri yarımada. Bəzən onu Аdelaidа adlandırırlar. Yarımada Nunavut vilayətinin materik hissəsində yerləşir. Ondan qərbdə Kuin-Mod körfəzi yerləşir. Yarımadanı Kinq-Vilyam adasından Simpson boğazı (eni 3,5 km) ayırır. Şərq sahillərini isə Çanti körfəzi yuyur. Cənub hisəsində Şerman körfəzi yerləşir (Sherman Basin ). Onun böyük hissəsi su ilə əhatələnmişdir. Dar bərzəx vastəsi ilə materikə birləşir. Yarımada ərazisində çoxlu sayda kiçik adsız göllər vardır.
Sütlücə (Bəyoğlu)
Sütlücə — Türkiyənin İstanbul şəhərinin Bəyoğlu rayonunda məhəllə. Cənubda Halıcıoğlu, şimalda və qərbdə Haliç, şərqdə Örnektəpə yerləşir.
İstanbulun əsas qəssabxanası Sütlücədə yerləşirdi. Haliçin təbii mühitində çoxlu hava və suyun çirklənməsinə səbəb olan obyekt 61 illik istismardan sonra 1984-cü ildə tərk edilmişdir. Şəhərin yenidənqurma planına uyğun olaraq, Miniatürk, Santralstanbul və Rəhmi M. Qoç muzeyi ətrafında yaradılandan və köhnə kəsimxananın müasir konqres kompleksinə çevrilməsindən sonra Sütlücə daşınmaz əmlak investorları üçün cazibə mərkəzinə çevrilmişdir.
Təbriz Cəfərov (əsgər)
Təbriz İlqar oğlu Cəfərov (14 iyul 1995; Bərdə rayonu, Azərbaycan — 30 sentyabr 2020; Suqovuşan, Tərtər rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Təbriz Cəfərov 14 iyul 1995-ci ildə Bərdə rayonunda dünyaya göz açmışdır. Əslən keçmiş Ağdərə rayonunun Kərəmli kəndindəndir.
Hərbi xidməti
Orta təhsilini aldıqdan sonra 2014-2016-cı illərdə müddətli həqiqi hərbi xidmətdə olmuşdur. Təbriz Cəfərov 2020-ci ilin 19 avqust tarixindən müddətdən artıq həqiqi hərbi xidmət qulluqçusu idi.
Azərbaycan Ordusunun əsgəri olan Təbriz Cəfərov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak etmişdir. Suqovuşanın azad edilməsi uğrunda gedən döyüşlərdə vuruşmuşdur. Suqovuşan istiqamətində gedən döyüşlərdə itkin düşmüşdür.. Uzun müddət nəşi tapıla bilməmişdir. Müdafiə Nazirliyi tərəfindən rəsmi olaraq itkin düşən hərbi qulluqçu hesab olunmuşdur. Onun tapılıb ailəsinə məlumat verilməsi üçün zəruri tədbirlər görülmüşdür. 6 aprel 2021-ci ildə tapılaraq Bərdə Şəhidlər Xiyabanında torpağa tapşırılmışdır.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən Təbriz Cəfərov ölümündən sonra "Suqovuşanın azad olunmasına görə" medalı ilə təltif edildi.
Hasara Qışlağı
Hasara Qışlağı - İranın Zəncan ostanının Tarım şəhristanının Mərkəzi bəxşinin Dəram qəsəbəsinin ərazisinə daxil olan kənd.
Əhalisi
2016-cı ilin məlumatına görə kənddə 27 nəfər yaşayır (10 ailə).
Müqəddəs Avqustin nizamnaməsi
150px|thumb|right|[[Ksantenli Norbert (sağda) Avqustin Avrelidən nizamnamə alır. "Vita Sancti Norberti" kitabından illüstrasiya. XII əsr.]]
Tarixi
Avqustin monastır nizamnaməsi monastır icmasının həyatı üçün ən ümumi və əsas normaları müəyyən edir, icma üzvlərini ilk növbədə daxili mənəvi kamilliyə yönəldir. Monastır qardaşlarının dünyanı məcburi tərk etmələrini əmr edən Benedikt nizamnaməsindən fərqli olaraq, Avqustin nizamnaməsi ağır askentizmi monastırdan kənarda müntəzəm keşiş fəaliyyətlə birləşdirməyə imkan verir. Bu, XII–XIII əsrlərin Avropa cəmiyyəti tərəfindən tələb olunurdu.
Rafael Harpaz
Rafael Harpaz (רפאל הרפז; ) — İsrailin Azərbaycandakı fövqəladə və səlahiyyətli səfiri (2012 -2015 )
Həyatı
8 yanvar 1962-ci ildə Yerusəlimdə anadan olmuşdur.
Moskvalı Avqustin
Arxiyepiskop Avqustin, əsl adı ilə dünyada Aleksey Vasilyeviç Vinoqradski — Rus Pravoslav Kilsəsinin yepiskopu, 3 martdən Moskva və Kolomna arxiyepiskopu.
Həyatı
Aleksey Vasilyeviç Vinoqradski 17 martdə Moskvada anadan olmuşdur. Onun atası Vasili Mixaylov İlyinka küçəsində yerləşən Solunlu Dmitri kilsəsinin keşişi və ikona rəssamı olmuşdur.
Təhsilinə Perervinskaya İlahiyyat Seminariyasında başlamış və Slavyan-Yunan-Latın Akademiyasını fərqlənmə diplomu ilə bitirmişdir. Məktəbi bitirdikdən sonra seminariyada müəllim olmuş və 1788-ci ildə Troitse-Sergi lavrasının seminariyasına ritorika müəllimi təyin edilmişdir. O, 1792-ci ildə seminariyada prefekt və fəlsəfə müəllimi olmuşdur. O, 1794-cü ildə saç kəsdirmə mərasimindən keçmiş və Avqustin adını almışdır. 1795-ci ildə Troitse Seminariyasında rektor və ilahiyyat müəllimi olmuşdur.
30 aprel 1797-ci ildə imperator I Pavel tacqoyma mərasimindən sonra Troitse-Sergi lavrasını ziyarət etmişdir. Bu münasibətlə Avqustin təşəkkür nitqi söyləmişdir. Bu çıxışa və tələbələrin uğuruna görə rektor Avqustinə monarx tərəfindən brilyant qaşlı qızıl saat hədiyyə edilmişdir. 21 noyabr 1798-ci ildə Mojaysk Lujetski monastırının arximandritinə təqdis edilmişdir. O, elə həmin il I Aleksandrın tacqoyma mərasimi zamanı gənclərin tərbiyəsində çalışqanlığına və uğurlarına görə 2-ci dərəcəli "Müqəddəs Anna" ordeni ilə təltif edilmişdir. 1802-ci ilin yanvarından Slavyan-Yunan-Latın Akademiyasının rektoru və ilahiyyat müəllimi, Zaykonospasski monastırının arximandriti olmuşdur.
Cek Dorsi
Cek Dorsi — proqram təminatı arxitektoru, biznesmen; "Twitter"in ideya müəllifi və yaradıcılarından biri.
Moskvalı Avqustin
Həyatı
15 apreldə Moskvada Üçlük kompleksində vəfat etmişdir. Dəfn mərasimi Çudov monastırının kafedralında edilmişdir.
Cek Dorsi
Həyatı
Cek Dorsi 19 noyabr 1976-cı ildə ABŞ-nin Missuri ştatının Sent-Luis şəhərində anadan olmuşdur.
O, Sent-Luisdə Bishop DuBourg High School məktəbində orta təhsil alıb. Cek tennis, rəsm çəkmək və incəsənət tarixinə maraq göstərib, məktəb qəzeti üçün yazıb və kompüter klubunda iştirak edib. Yeniyetmə olaraq, o, kompüterləri xoşlayıb və IBM-in ilk versiyalarından birini öyrənərək saatlarla kompüterin qarşısında oturub. Dostları Cekin yeniyetməlik dövründən danışarkən onu sakit oğlan kimi təsvir edirlər. Onun danışığında pəltəklik olub və buna görə də susmağa üstünlük verib. Gənc Dorsi bunun öhdəsindən gələ bilib. Həkimlərin köməyi ilə sağalmağa ümidini itirib, o, qəsdən natiqlik məharəti üzrə məktəb yarışlarında iştirak etməyə başlayıb. İnad göstərərək bir neçə müvəffəqiyyətsiz cəhddən sonra danışıb.
Dorsi müsahibələrinin birində qeyd edir ki,
"Mən şəhər planlaşdırması üzrə çox gözəl mütəxəssis ola bilərdim, amma xəritələrə olan uşaq həvəsim davamlı olmadı. Mən əvvəlcə yol atlaslarını rəqəmli formata köçürməyə çalışır və sonra elektron məlumat tablosunun köməyi ilə öz xəritəmə hərəkət edən obyektləri yerləşdirirdim. Belə əsil şəhər alınırdı, amma miniatürdə. Bu mənim üçün bir əyləncə idi."
Proqramçı kimi ilk real təcrübəni Cek 14 yaşında Sent-Luisdə alıb. O, dispetçer, taksi və yanğın söndürmə xidmətləri üçün proqramları yazıb.
O, 1991-ci ildə "Mira Digital Publishing" şirkətində təcrübə keçməyə başlayır. Bir neçə həftə sonra yeniyetmə Cek Dorsi öz istedadı sayəsində artıq faktiki olaraq otuz illik kompüter mütəxəssislərinin komandasına rəhbərlik edir.
Ali təhsil almaq məqsədilə Dorsi Sent-Luisi — doğma yurdunu tərk edərək, Missuri Elmi-Texniki Universitetinə daxil olur. Amma iki il sonra uşaqlıqdan arzusunda oldu Nyu-Yorka təhsil almağa gedir.
O, əvvəlcə dispetçer xidmətində proqramçı kimi çalışıb, sonra Kaliforniyaya köçüb. Dorsi 2000-ci ildə Oklenddə internet vasitəsilə kuryer, taksi və qəza xidmətləri şirkətini yaradır.
"Odeo"
Dorsi internet-startaplarda ixtisaslaşdırılan "Odeo" şirkəti ilə əməkdaşlıq etməyə başlayır. O, məşhur Silikon vadisində, San-Fransiskoda idi. Həmçinin əvvəllər "Google" şirkətində Sergey Brinin komandasında işləmiş istedadlı proqramçı və biznesmen Evan Uillyams bu şirkətə rəhbərlik edirdi. thumbnail|Cek Dorsi, 2006-cı il 2006-cı ildə "Odeo" maliyyə və ideoloji çətinliklərlərlə qarşılaşır. Evan öz komandasına qruplara bölünməyi və bir neçə yeni məhsul fikirləşməyi təklif edir. Cek Dorsi özünün internetdə status mübadiləsinə imkan verən xidmət ideyasından danışır.
"Twitter"
"Twitter"in ilk prototipi "Odeo" işçilərinin daxili istifadəsi üçün nəzərdə tutulmuşdu. 2006-cı ilin oktyabrında Biz Stoun, Evan Vilyams, Cek Dorsi və keçmiş "Odeo" üzvləri də daxil olmaqla, layihənin əsas iştirakçıları "Obvious Corporation" adlı şirkətdə birləşirlər və bu şirkət Odeo.com və Twitter.com da daxil olmaqla Odeonun bütün aktivlərinə sahib olur. Twitter 2007-ci ilin aprelindən ayrıca şirkət kimi fəaliyyət göstərməyə başlayır. Twitter Inc. San-Fransiskoda yaradılsa da, onun server və ofisləri Nyu-York, Boston və San Antonio şəhərlərində də vardır.
"Twitter" onlayn sosial şəbəkə və mikrobloq xidmətləri təklif edən saytdır. Onun vasitəsilə istifadəçilər 140 işarəlik "tvit" adlandırılan mətn sms-ləri göndərə bilirlər.
"Twitter" mikrobloq xidmətində birinci yazı 21 mart 2006-cı ildə çıxdı. Cek Dorsi öz hesabında yazdı:
"Öz twttr-mi qururam".
Xidmətin ilk ictimai versiyası 2006-cı ilin iyununda təqdim olundu.
Cek Dorsi xidməti ilk əvvəl "Twitch" adlandırmaq istəyirdi, lakin sonra onu daha ahəngdar "Twitter" ilə əvəz edib. Layihənin kod adı isə "twttr" sözü olub.
Cek Dorsi deyir:
"…biz "twitter" sözü üzərində dayanmaq qərarına gəldik və bu ən yaxşı variant idi. Tərif olaraq "ardıcıl olmayan informasiyaların qısa partlayışı" və "quşların cikkiltisi" ifadələrini fikirləşdik. Bu isə həqiqətən də istehsal etməyə çalışdığımız məhsulu izah edirdi."
Yeni yarandığı dövrdə heç kəs təsəvvür edə bilmirdi ki, "Twitter" ciddi kommunikasiya vasitəsi olacaq. Xidmət haqqında ilk reaksiyalar bu fikirə yaxın idi:
"Məzəli, amma mənasız".
Layihə yaranarkən, "Sən indi nə edirsən?" sualına cavab vermək üzərində fikirləşilmişdi. Dorsi elə bir platforma yaratmaq istəyirdi ki, bir anda dostları ilə qısa ismarışla məlumat mübadiləsi yarada bilsin. İstifadəçinin yazdığı qeyd "twitter"də həmin an yaranır və müəllifin yeni ismarışlarına yazılmış istifadəçilərin "twitter" səhifələrinə əlavə olunur. Əlavə veb-səhifədən, SMS (qısa ismarış xidməti), RSS (xəbər lenti), elektron poçt və ya "twitter" müştəri servisləri vasitəsilə çatdırılır.
"Twitter" bütün dünyada özünəməxsus quş loqosu ilə tanınmaqdadır. Bu loqo 2006-cı ilin martında saytın fəaliyyətə başlamasından, 2010-cu ilin sentybarına kimi istifadə edilmişdir. Sayt yenidən dizayn edildikdə, loqo da bir qədər dəyişdirilərək, yeni dizaynda təqdim edilmişdir. "Twitter"in dizayneri olan Duqlas Boumana görə, yeni loqo qaratoyuqlar dəstəsindən Mavi Lazar quşunun təsviridir.
Cek Dorsi bir neçə il əvvəl mobil telefonlar vasitəsilə kredit kartlarından alış-veriş ödənişi üçün nəzərdə tutulmuş "Square" platformasını da təqdim edib.
Hazırda Dorsi mövcud layihələri inkişaf etdirməyə davam edir, həmçinin yeni və daha texnoloji layihələr üzərində işləyir. thumbnail|Cek Dorsi və [[Barak Obama]] Cek Dorsinin düşüncəsinin məhsulu olan "Twitter" qısa müddət ərzində məşhurlaşa bildi. "Twitter" hazırda dünyada ən çox ziyarət edilən 10 saytdan biridir. Son statistik göstəricilərə görə, mikrobloqlar servisinin aylıq istifadəçilərinin sayı 241 milyon təşkil edib, 2013-cü ilin oktyabrından servisin auditoriyası 9 milyon artıb. İstifadəçilərin təxminən 76 %-i hər ay "Twitter"in mobil servislərindən yararlanır. "Twitter"in ümumi auditoriyasının 187 milyonunu ABŞ-dən kənarda yaşayan istifadəçilər təşkil edir.
"Twitter" dünyada ən çox ziyarət edilən on sayt siyahısına daxil olub və "İnternetin SMS-i" kimi tanınıb.
TVITTER VƏ BITCOIN
Twitter Lightning Network Strike platforması ilə inteqrasiya edərək Bitcoin bazarına daxil olub. Twitter istifadəçiləri artıq BTC-ni platformanın digər istifadəçilərinə köçürə bilərlər.
Strike platformasının nümayiş etdirdiyi videoda Twitter dəyərin təhlükəsiz ötürülməsi üçün ən təsirli platformalardan birinə çevrilib. Tip funksiyası hazırda yalnız iOS istifadəçiləri üçün əlçatandır. Bununla belə, Twitter mətbuat konfransında bu funksiyanın tezliklə Android istifadəçiləri üçün də əlçatan olacağını bildirib.
Analitiklər hesab edirlər ki, ən böyük media platformalarından birinə BTC tipli funksiyanın əlavə edilməsi, şübhəsiz ki, sabit tədarük BTC aktivinə tələbi artıra bilər.
Salavat Yulayev (klub)
thumb|1983-cü il, Torpedo 0 - 6 Salavat Yulayev «Salavat Yulayev» («Салауат Юлаев») — Başqırdıstan, Ufa şəhərinin peşəkar buzüstü xokkey klubu. Qitə xokkey liqası iştirakçısı. İki qat Rusiya çempionu (2007/08, 2010/11), Qaqarin Kubokunun sahibi (2010/2011), iki qat Açılış Kuboku sahibi (2008/2009, 2011/2012), və Qitə Kubok çempionu (2009/2010).
Ümumi məlumat
1960-cı ilin oktyabrında Ufa Cihazqayırma Zavodunun rəhbərliyinin göstərişi ilə Salavat Yulayev İdman Klubunda xokkey bölməsi yaradıldı. 1961-ci ilin fevral ayında Salavat Yulayev adına SK-nin xokkey komandası Sverdlovskda keçirilən zona yarışlarında ilk oyununu keçirdi.
1961/1962 mövsümündən əvvəl Çelyabinsk şəhərindən məşqçisi Vladimir Ştyrkov, eləcə də Çelyabinsk və Nijni Novqorod komandalarından oyunçular dəvət edildi. Komandadakı 19 oyunçudan 8-i, 1961-ci ildə fəaliiyəti dayandırılmış 1960/1961 mövsümündə SSRİ-nin «B» çempionatında iştirak edən Ufa klubu «Trud»un keçmiş xokkeyçiləri idi.
25 noyabr 1961-ci ildə Salavat Yulayev Çelyabinskdə SSRİ çempionatının «B» dəstəsində debüt etdi, "Metallurg" a məğlub oldu - 1: 3. İlk beynəlxalq matçları isə Salavat Yulaev 30 və 31 dekabr 1961-ci ildə Ufada Almaniya Demokratik Respublikasından olan «Bismutla» oynadı və hər ikisində qalib gəldi - 5: 3 və 5: 4.
1964-cü ildə SSRİ Xokkey Federasiyası "Salavat Yulayevi" ölkə çempionatına qəbul etdi. "A" dəstəsində ilk oyun "Salavat Yulayev" 15 noyabr 1964-cü ildə Nijni Tagildə yerli "Sputnik"-lə oynadı. 5: 1 hesabı ilə məğlub oldu. "A" dəstəsində ilk qolu müəllifi Bronislav Selivanov idi.
1978-ci ildə Salavat Yulayev ilk dəfə Sovet xokkeyinin yüksək liqasına daxil oldu. Burada ardıcıl 5 mövsüm keçirdi (1978/1979, 1980/1981, 1982/1983, 1985/1986 və 1986/1987). Sovet dövrü üçün ən yüksək nailiyyət 11-ci yer idi. Salavat Yulayev birinci liqada da 4 mövsüm keçirdi (1979/1980, 1981/1982, 1983/1984, 1984/1985). Ən yüksək nailiyyət 2-ci yer idi.
Erling Şönsberq
Erling Şönsberq — Norveçin Azərbaycandakı fövqəladə və səlahiyyətli səfiri (2010 -2014 )
Qartal ilə ovçuluq
Qartal ilə ovlamaq, Avrasiya çölündə tapılan, qədim türk xalqları tərəfindən tətbiq olunan ənənəvi ovçuluq formasıdır. Bu gün Qazaxlar və Qırğızlar tərəfindən çağdaş Qazaxıstan və Qırğızıstandan, habelə Monqolustanın Bayan-Ölqiy vilayətində və Çinin Sintszyan-Uyğur Muxtar Rayonunda  ovda qartallardan istifadə olunur. Bu bölgələrin əhalisinin ən çox berqutlarla ovlamaqla məşhur olsalar da, şimal qırqovulları, şahin, ütəlgi qızılquşlar və bir çox digər quşalrı əhliləşdirməsi məlumdur.
Terminologiya
Həm qazax, həm də qırğız dilində ümumilikdə yırtıcı quşlarla ov edənlər və qartallarla ov edənlər üçün ayrıca terminlər mövcuddur. Qazax dilində həm qusbegi, həm də sayatşi ümumilikdə ovçulara aiddir. Qusbegi qus ("quş") və bek ("ağa") sözlərindəndir, beləliklə sözün əsl mənası "quşların ağası" kimi tərcümə olunur. Köhnə türk dilində kus begi, sarayın şahin ovçusunun qiymətləndirəni rolunu əks etdirən xanın ən hörmətli məsləhətçiləri üçün istifadə edilən ad idi. Sayatşi, türk dilində peşəkar adlar üçün istifadə edilən sayat ("şahinlik") sözündən və -şi şəkilçisindən əmələ gəlir.
Xitaylar
Eramızın 936-45-ci illərində Mançuriyadan olan köçəri bir xalq olan Xitaylar Şimali Çinin bir hissəsini fəth etdilər. 960-cı ildə Çin Sun sülaləsi tərəfindən fəth edildi. Başlanğıcdan Sun sülaləsi artıq Çin mədəniyyətinin çox hissəsini mənimsəmiş Xitayları tamamilə idarə edə bilmədi. Çinin 300 illik hakimiyyəti boyunca Sun sülaləsi, əlavə Sun sülaləsi ərazilərini fəth etməmələri üçün Xitaylara xərac verməli idi. Xitaylar Çin mədəniyyətini mənimsəmələrinə baxmayaraq, qartal ovu da daxil olmaqla bir çox köçəri ənənələrini qoruyub saxladılar.
Qırğızlar
1207-ci ildə Qırğız köçəri Çingiz xanın oğlu Joçiyə təslim oldu. Monqol hökmranlığı altında qırğızlar köçəri mədəniyyətlərinin yanında qartallarla ovçuluq ənənələrini də qorudular. Arxeoloqlar Orta Asiyada şahin ovunu eramızdan əvvəl birinci və ya ikinci minilliyi əhatə etdiyini bildirilər.
Qazaxlar
Qazaxıstanda kommunist dövründə bir çox qazax köçəri həyat tərzini tərk etmək məcburiyyətində qalmamaq üçün Monqolustana qaçdı və kolxozlara göndərildi. Bayan-Ölgiy Vilyatətində yerləşdilər və qartallarla ovlamaq ənənələrini özləri ilə gətirdilər. Monqolustanın qərbindəki Altay dağlarında yerləşən Bayan-Ölgiy bölgəsində təxminən 250 qartal ovçusu var. Şahinçilik adətləri at üstündə qızıl qartallarla ov etməyi əhatə edir və ilk növbədə qırmızı tülkü və korsak tülkülərini ovlayırlar. Qızıl rəngli tülküləri qarda görmək daha asan olduğu soyuq qış aylarında tülkü və dovşan ovlamaq üçün qartaldan istifadə edirlər. Hər oktyabr ayında Qazaxıstan qartal ovu adətləri illik Qızıl Qartal Festivalında nümayiş olunur. Qazaxıstan hökuməti bu qazax ənənələrini tətbiq edənləri Qazaxıstana qaytarmaq üçün səy göstərsə də, qazaxların çoxu Monqolustanda qalmışdır.
İqlim müalicəsi
İqlim müalicəsi və ya klimatoterapiya — müalicə və profilaktika məqsədi ilə iqlim amillərindən istifadə. Xarici iqlim şəraiti və yerli iqlimin xüsusiyyətləri tibbi klimatologiyada və patoloji fiziologiyada istifadə olunur. Klimatoterapiyada relyefin yeri, hündürlük, havanın temperaturu, atmosfer təzyiqi, küləyin gücü, küləyin istiqaməti, buludluluq, günəş radiasiyasının sıxlığı, landşaft xüsusiyyətləri mühüm əhəmiyyət kəsb edir. Klimatoterapiya həm xəstə üçün adi iqlim şəraitində (ölkə kurortlarında, istirahət evlərində, yerli klinikalarda), həm də xüsusi iqlim klinikalarında həyata keçirilə bilər. Dağ iqlimi tənəffüs və damar sistemlərinə güclü təsir göstərir, maddələr mübadiləsini stimullaşdırır. Səhra iqlimi vərəm xəstəliyini müalicə etmək üçün istifadə edilə bilər, yarımsəhra iqlimi isə böyrək xəstəliklərinə faydalı təsir göstərir.
Paşalı (Dərələyəz)
Paşalı — İrəvan quberniyasının Şərur-Dərələyəz qəzasında, indi Paşalı (Əzizbəyov, Vayk).
Tarixi
1728-ci ildən mə'lumdur Həmin mənbədə kənddə üç müsəlman (azərbaycanlı) kişinin yaşadığı göstərilir 3 yanvar 1935-ci ildə adı dəyişdirilərək Əzizbəyov qoyulmuşdur. 8 iyul 1957-ci ildə adı ikinci dəfə dəyişdirilərək Zaritap qoyulmuşdur.
Əhalisi
1918-ci ildə kəndin əhalisi qovulmuş və Türkiyədən gəlmə ermənilər yerləşdirilmişdir.
Külüç
Külüç - İranın Zəncan ostanının Tarım şəhristanının Mərkəzi bəxşinin Dəram qəsəbəsinin ərazisinə daxil olan kənd.
Əhalisi
2016-cı ilin məlumatına görə kənddə 386 nəfər yaşayır (120 ailə).
"Hərbi xidmətdə fərqlənməyə görə" medalı (SSRİ)
thumb|Medalın arxa tərəfi "Hərbi xidmətdə fərqlənməyə görə" medalı — SSRİ Ali Sovetinin 28 oktyabr 1974-c2 il tarixli qanunu ilə təsis olunmuş SSRİ medalı.
Yenişəhərli Abdullah Əfəndi
Yenişəhərli Abdullah Əfəndi — Osmanlı alimi, müdərrisi və şeyxülislamı.
Həyatı
Doğum tarixi bilinmir. İlk təhsilini doğulduğu Yenişəhərdə aldıqdan sonra İstanbula gəldi və mədrəsə təhsilini burada tamamladı. Ardından müdərris olaraq fəaliyyətə başladı və ən yüksək müdərrislik dərəcəsi hesab edilən Süleymaniyyə Darülhədisinə qədər yüksəldi. Daha sonra qazı olaraq təyinat alaraq öncə Hələbə, ardından isə Bursaya təyin olundu. İstanbula qazısı olduğu illərdə Moreya səfərinə qatıldı (1715). Səfərin ardından Anadolu qazəsgəri olsa da, çox keçmədən vəzifədən alındı. Ardından Rumeli qazəsgərliyinə gətirildi və bu vəzifədə ikən şeyxülislam İsmayıl Əfəndinin yerinə sədrəzəm Nevşəhərli İbrahim Paşanın da təkidləriylə şeyxülislam təyin olundu (7 may 1718).
Uzun müddət bu vəzifədə qalan Abdullah Əfəndinin fəaliyyət illəri lalə dövrünə təsadüf etmişdir. İlk illərində dövrün Osmanlı padşahı Sultan Əhməd və sədrəzəmi Nevşəhərli İbrahim Paşayla yaxın münasibət qursa da, son illərdə sədrəzəmin fəaliyyətindən narazılığını bildirmiş, hətta ona müxalif olan bir çox dövlət adamlarıyla əlaqə quraraq tənqid etməyə başlamışdı. Patrona Xəlil üsyanının başlamasıyla isə sədrəzəm Nevşəhərli İbrahim Paşanın ən güclü müxaliflərindən birinə çevrildi. Üstəlik bütün bunlara göz yumaraq kürəkəni olan sədrəzəmini müdafiə edən Sultan Əhmədi də tənqid etməkdən çəkinməyən Abdullah Əfəndinin əsas məqsədi baş verən bu hadisələrdən kənarda qalmaq idi. Buna baxmayaraq üsyançıların Sultan Əhməddən tələb etdikləri 37 dövlət adamının arasında sədrəzəmlə birlikdə şeyxülislamın da adı var idi. Bundan çəkinən Abdullah Əfəndi isə tərəf dəyişdirərək üsyançı birliklərin təşkil etdiyi məclislərə qatıldı və bu məclislərdə iqtidarı tənqid etməyə davam etdi. Üstəlik yaşlı olduğunu bildirərək özünün üsyançılar tərəfindən bağışlanmasını təmin etdi. Buna baxmayaraq etdiyi bu hərəkətlər səbəbilə Sultan Əhməd tərəfindən vəzifədən alındı və Bozcaadaya sürgün edildi (30 sentyabr 1730). Sürgündə ikən İstanbuldakı evi də üsyançılar tərəfindən qarət edildi.
1732-ci ildə verilən bir fərmanla sürgündə ikən həccə getməsinə icazə verildi. Ziyarətin ardından uzun müddət İstanbul yaxınlığındakı bir köşkdə yaşamağa başlayan Abdullah Əfəndi daha sonra bağışlandı və İstanbula çağırıldı. Ancaq heç bir dövlət vəzifəsinə qəbul edilməyən Abdullah Əfəndi 1743-cü ildə vəfat etdi və cənazəsi İsgəndər Paşa məscidinin həyətinə dəfn edildi.
Ksantenli Norbert
Ksantenli Norbert və ya Laonlu Norbert — katolik müqəddəs, premonstrantlar ordeninin banisi.
NGC 599
NGC 599, Yeni Baş Kataloqda qeydə alınmış qalaktikadır. Göy üzündə Balina bürcü istiqamətində yerləşir. E-S0 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Alagöz (Talın)
Alagöz — İrəvan quberniyasının İrəvan qəzasında, indi Talın rayonunda kənd
Ermənistan SSR Ali Soveti Rəyasət Heyətinin fərmanı ilə adı dəyişdirilib Aragatsavan qoyulmuşdur.
Azov hərbi donanması
Azov hərbi donanması — Çar Rusiyası, Rusiyada vətəndaş müharibəsi, sonradan isə SSRİ-nin Azov dənizində əməliyyatlar üçün nəzərdə tutulmuş donanmasına verilən ad.
Çar Rusiyası
Rusiya-Osmanlı müharibəsi zamanı çar I Pyotr tərəfindən Azov donanması yaradılmışdır. Bu donanma rus nizami hərbi donanmasının əsasını qoymuşdur.
Vətəndaş müharibəsi
Azov hərbi donanması 1920-ci ilin martında Rusiyada vətəndaş müharibəsi zamanı yenidən yaradılmışdır. Ağqvardiyaçı və müdaxiləçilərə qarşı vuruşmuşdur. Pyotr Vrangelin qoşunlarının məğlub edilməsində mühüm rolu olmuşdur. 1921-ci ildə ləğv edilmmişdir.
İkinci Dünya müharibəsi
Azov hərbi donanması 1941-ci ildə yenidən təşkil olunmuşdur. İkinci Dünya müharibəsi zamanı 1941-1942-ci illərdə baş tutmuş Kerç-Feodosiya desant əməliyyatında, 1943-cü ilin avqust-sentyabr aylarında baş tutmuş Cənub cəbhəsinin hücum əməliyyatında, 1943-cü ilin oktyabrında baş tutmuş Kerç-Eltigen desant əməliyyatında və s. əməliyyatlarda iştirak etmişdir. 1944-cü ildə Azov hərbi donanması əsasında Dunay hərbi donanması yaradılmışdır.
Kazan Dövlət Mədəniyyət və İncəsənət Universiteti
Kazan Dövlət Mədəniyyət və İncəsənət Universiteti (KazSUCA) Rusiyanın Tatarıstan bölgəsində Kazan şəhərində yerləşir.